钦定古今图书集成/明伦汇编/官常典/第543卷 > 《为萧骠骑解严输黄钺表》江淹
## 钦定古今图书集成/明伦汇编/官常典/第543卷 > 《为萧骠骑解严输黄钺表》江淹

臣某言：“逆沴电炽，凶妖雾舒，志大禋天，情已类社。故
乃驰羽江郊，骛燧山甸。虽藏智审其黥戮，涵识判其
奔沮，然兵扈难轻，义险宜备，故膺宠无辞，奉钺不让。
今元凶既殪，丑徒自紊，朝霭方卷，郢氛已廓，乐琯登
肆，礼衣曳朝，不宜复假殊服，取缺彝则。辄上还王府，
永戢秘馆。”